J.J. Watt

**Justin James Watt** (født 1989) er en tidligere amerikansk fotball defensive end som spilte for Houston Texans og Arizona Cardinals i National Football League (NFL). Han ble draftet av Houston Texans som #11 i første runde av NFLs draft i 2011 og spilte college football ved Wisconsin.

Watt ble utpekt til AP NFL Defensive Player of the Year Award tre ganger i sine fem første sesonger. Selv om han i hovedsak spilte defensive end, spilte han i noen situasjoner som defensive tackle. Han spilte også en del på angrepssiden, og tok imot tre touchdownpasninger i 2014-sesongen. Samme år ble han den første spilleren i NFLs historie til å ha to sesonger med minst 20 sacks. Han holder Texans' lagrekorder for både sacks og fumbles forårsaket. I 2017 ble han utpekt til Sportsperson of the Year av *[[Sports Illustrated]]*.

## Tidlig liv
Watt ble født 22. mars 1989 i Waukesha, Wisconsin til Connie og John Watt. Begge hans yngre brødre har også spilt i NFL, fullback Derek Watt og linebacker T.J. Watt som spiller for Pittsburgh Steelers. Watt spilte hockey fra han var fire år til han ble 13 og spilte for lag som reiste til Canada og Tyskland. Han sluttet å spille da de ukentlige kampene begynte å kollidere med hans timeplan, samt av økonomiske årsaker. Watt spilte også amerikansk fotball i sin barndom, og ble mer investert i idretten da han gikk i femte klasse.

Watt gikk på Pewaukee High School hvor han var en 4-årig "letter-winner" i amerikansk fotball, og ble også lettered i basketball, baseball og friidrett. Som senior ble han tildelt Woodland Conference Player of the Year Award, og ble samme år utvalgt til førstelaget for All-State, All-County, All-Area og All-Conference som tight end og defensive end. I løpet av det året tok Watt imot 26 pasninger for 399 yards og fem touchdowns.

Watt fulgte i sin fars fotspor og konkurrerte i kulestøt som senior, og ble utvalgt til All-States førstelag. Han vant delstatsmesterskapet i kulestøt under WIAA Division II Championships i 2007, og satte en ny skolerekord på .

### Rekruttering
Watt ble rangert som en 2-stjerners rekrutt av *[[Rivals.com]]* og *[[Scout.com]]*, og var dermed ikke rangert som en av de beste tight ends eller defensive ends i landet. Etter å ha besøkt Central Michigan, Colorado og Minnesota valgte Watt å spille for Central Michigan under hovedtrener Butch Jones.

## College-karriere

### Central Michigan
Watt fikk tilbud om stipend fra Central Michigan University, og takket ja til det. Han har sagt at Butch Jones overbeviste han om at han kom til å få muligheten til å score touchdowns dersom han spilte som tight end. Ved Central Michigan spilte han i 14 kamper, hvor han tok imot 8 pasninger for 77 yards. Watts trenere, under Jones' ledelse, foreslo at han byttet posisjon til offensive tackle, men Watt valgte heller å si fra seg sin stilling som starter og sitt stipend til fordel for å overføres til University of Wisconsin, hvor han begynte å spille som defensive end.

### Wisconsin
Ved University of Wisconsin-Madison ble Watt redshirted for 2008-sesongen og ble utpekt til Wisconsin's Scout Team Player of the Year. I 2009 spilte han 13 kamper som defensive end. I en kamp mot Hawaii 5. desember 2009 satte Watt en karriererekord med to sacks for ni yards, tre takling med tap, seks taklinger og en quarterback hurry. Watt avsluttet sesongen med 32 solotaklinger, 12 taklingsassists, 4,5 sacks, 15,5 taklinger for tap og fem forsvarte pasninger. Han tjente også sitt første letter. Den 20. november 2010, mot Michigan, fikk han sin første interception i college football. I løpet av 2010-sesongen spilte Watt i 13 kamper, og ledet laget i taklinger med tap, quarterback hurries, blokkerte spark og fumbles forårsaket. Han avsluttet sesongen med 42 solotaklinger, 20 taklingsassists, 21 taklinger for tap, syv sacks, én interception for 15 yards, ni forsvarte pasninger og tre fumbles forårsaket. Han Vant Ronnie Lott-troféet i 2010, ble stemt til AP og *Sports Illustrated*s andrelag All-American, All-Big Tens førstelag, academic All-Big Ten, og lagets MVP.

### Statistikker i college

## Profesjonell karriere
### Houston Texans

Watt valgte å stå over sitt siste år, som senior, og meldte seg for NFLs draft i 2011. Under NFL Combine det året var han en av de beste atletene i alle kategoriene, med unntak av 40-yard. Den 28. april 2011 ble han draftet i første runde, som den første defensive enden. Han ble plukket opp som #11 av Houston Texans. Texans signerte Watt til en 4-årig kontrakt verdt $11,24 millioner 31. juli 2011.

#### 2011-sesongen
I 2011-sesongen var Watt kampstarter i alle 16 kampene. I sin debutkamp, sesongåpningen mot Indianapolis Colts, hadde han fem taklinger og en fumble recovery. Den 27. november, mot Jacksonville Jaguars, hadde Watt sin første kamp med mer enn én sacks da han fikk 2,0 sacks i kampen, som endte 20–13 for Texans. Watt avsluttet sin nykommersesong med 48 solotaklinger, åtte taklingsassists og 5,5 sacks. Texans kvalifiserte seg til sluttspillet for første gang i lagets historie.

I sluttspillet hadde Watt 11 solotaklinger, tre taklingsassists, en interception som ble returner for en touchdown, en forsvart pasning og 3,5 sacks i de to kampene mot Cincinnati Bengals og Baltimore Ravens. Watt ble utpekt til Texans Team Rookie of the Year, USA Today All-Joe Team og Pro-Football Weekly/PFWA All-Rookie Team.

#### 2012-sesongen
I 2012 hadde Watt en av de beste sesongene for en forsvarsspiller i NFLs historie. Han avsluttet sesongen med 69 solotaklinger, 12 taklingsassists, 20,5 sacks, 16 forsvarte pasninger, fire fumbles forårsaket og to fumbles plukket opp. Han ble utpekt til AFC Defensive Player of the Month i både september og desember. Den 22. november, i en kamp mot Detroit Lions, hadde Watt tre sacks for en total på 14,5, som slo Texans' sesongrekord tidligere holdt av Mario Williams. Den 16. desember, mot Indianapolis Colts, hadde Watt tre sacks og ti taklinger to talt i en 29–17 seier. Texans nådde igjen sluttspillet, og i løpet av de to kampene hadde Watt seks solotaklinger, tre taklingsassists, to forsvarte pasninger og to sacks. Watt avsluttet sesongen 2,5 sacks under Michael Strahans sesongrekord for sacks, som ble satt i 2001. Watt ble utvalgt til Pro Bowl den 26. desember 2012, og ble også utpekt til Texans Team Most Valuable Player, USA Football Fundamentals Team, PFW First-Team All-Pro, Pro Football Weekly/PFWA Most Valuable Player, NFL 101 AFC Defensive Player of the Year, AP First-Team All-Pro, og AP Defensive Player of the Year. Watt fikk 49 av de 50 stemmene for Defensive Player of the Year, og er den første spilleren fra Texans til å vinne NFL Player of the Year-prisen. Watt var den 17. defensive linemanen og åttende defensive end til å vinne prisen siden 1971. Watt var også den høyeste debutanten på NFL Network's Top 100 Players of 2012, hvor han ble rangert som #5.

#### 2013-sesongen

Watt hadde en imponerende sesong, men Texans slet gjennom 2013-sesongen. Mot Tennessee Titans i uke 2 hadde han sine første to sacks i sesongen mens Texans vant 30–24. Mellom uke 7 og 12 hadde han minst én sack per kamp. Totalt i sesongen hadde Watt 65 solotaklinger, 15 taklingsassists, syv forsvarte pasninger, 10,5 sacks, fire fumbles forårsaket, og to fumbles plukket opp. Laget hadde derimot en meget svak sesong, med et resultat i seriespillet på 2–14. Watt ble utpekt til Pro Bowl i 2014, hvor han var en lagkaptein.

#### 2014-sesongen

I forkant av 2014-sesongen kom Texans og Watt frem til en avtale om en 6-årig kontraktforlengelse til en verdi på $100 millioner. Han fikk en signeringsbonus på $30,9 millioner, og skulle få $21 millioner ved begynnelsen av 2016-sesongen dersom han var i den aktive spillerstallen. Kontrakten gjorde ham til den best betalte spilleren i NFL som ikke var quearterback, basert på hans gjennomsnittlige årlige inntekt.

I en kamp mot Oakland Raiders 14. september ble Watt den første forsvarsspilleren i Texans' historie til å score en touchdown fra scrimmage. Han scoret på en 1-yard mottakelse, da han spilte som tight end. Han scoret sin andre touchdown i sesongen mot Buffalo Bills 28. september. Watt snappet opp en pasning fra Buffalos EJ Manuel som var ment for Fred Jackson, og returnerte den 80 yards for en touchdown. Med denne touchdownen tangerte Watt den 6. lengste interception returnen av en defensive lineman i NFLs historie. Det var også den fjerde lengste interception returnen i Texans' historie. I løpet av kampen traff Watt Manuel ni ganger, men fikk to straffer mot seg for roughing av quarterbacken. Han fikk en bot på $16 537 for en av hendelsene. Watt ble utpekt til AFC Defensive Player of the Month for september.

I en kamp mot Indianapolis Colts 9. oktober forårsaket Watt an fumble av Colts' quarterback Andrew Luck. Watt plukket opp ballen og returnerte den 45 yards for en touchdown.

Hans fjerde touchdown i sesongen kom på en 2-yard pasning fra Texans' quarterback Ryan Mallett, som også var Malletts første touchdownpasning i NFL. I samme kamp, som var mot Cleveland Browns 16. november, hadde Watt også fire solotaklinger, én taklingsassist, én sack, én fumble forårsaket og en fumble plukket opp.

Watt scoret sin femte touchdown 30. november på en 1-yard pasning fra Texans' quarterback Ryan Fitzpatrick. Med denne mottakelsen ble Watt den første defensive linemanen til å ha scoret minst fem touchdowns i én sesong siden 1944.

Den 21. desember hadde Watt sin 54. sack med Texans i en 25–13 seier over Baltimore Ravens. Med sacken forbigikk han Mario Williams som lagleder i sacks. Den 28. desember fikk han sin første safety etter en sack mot Jacksonville Jaguars, hvor han hadde tre sacks totalt, og 20,5 i sesongen, som gjorde ham til den eneste spilleren i NFLs historie til å ha 20,5 sacks i flere sesonger. Watt avsluttet også sesongen med en personlig rekord på fem fumbles plukket opp og fem touchdowns.

Watt ble enstemmig utvalgt til førstelaget for All-Pro Team 2014 som defensive end, og ble utvalgt til andrelaget som defensive tackle. Han ble også utvalgt til Pro Bowl 2015 hvor Chris Carter, lederen for Team Carter, valgte Watt som sin kaptein for forsvaret. I kampen plukket Watt opp en fumble og en interception, og ble utpekt til Defensive MVP for kampen. Han vant også Defensive Player of the Year-prisen som en av få som har vunnet den flere ganger, og ble den første forsvarsspilleren siden 2008 til å få stemmer for MVP-prisen etter at han fikk 13. Etter sesongen ble Watt rangert som #1 på NFL Top 100 Players of 2015.

#### 2015-sesongen
Til tross for en lyskeskade og et brudd i venstrehånden stilte Watt til start i alle sesongens 16 kamper, ledet NFL med 17,5 sacks, hadde 76 takling, 8 forsvarte pasninger, 8 fumbles forårsaket og én fumble plukket opp. I sesongfinalen mot Jacksonville Jaguars satte Watt en personlig sesongrekord med tre sacks, samt åtte taklinger. Han ble utvalgt til Pro Bowl 2015, hans fjerde år i Pro Bowl på rad, og fikk også sin tredje Defensive Player of the Year Award, noe kun Lawrence Taylor og Aaron Donald også har oppnådd. Texans sikret divisjonstittelen i AFC South med et sesongresultat på 9–7, men tapte 30–0 mot Kansas City Chiefs i Wild Card-runden av sluttspillet. Den 12. januar 2016 ble Watt operert for idrettsbrokk. Dette førte til at Watt måtte trekke seg fra Pro Bowl 2016. Dette var hans fjerde Pro Bowl, og var også den fjerde sesongen på rad hvor han ble utvalgt til All-Pros førstelag. Han ble rangert som den beste defensive linemanen og tredje beste spilleren på NFL Top 100 Players of 2016.

#### 2016-sesongen
Den 21. juli 2016 ble Watt operert i ryggen for diskusprolaps. Hann begynte treningsleiren på PUP-listen, men var tilbake til uke 1 som kampstarter i seieren over Chicago Bears. I uke 2 hadde han 1,5 sacks og fem taklinger mot Kansas City Chiefs. Den 22. september, under en kamp mot New England Patriots, hadde Watt to taklingsassists i sin siste kamp for sesongen. Den 28. september ble han plasser på injured reserve. Dagen etter ble han igjen operert i ryggen, og var offisielt ute for sesongen etter kun tre kamper og 1,5 sacks. Selv om han kun spilte i tre kamper ble han rangert som #35 på NFL Top 100 Players of 2017.

#### 2017-sesongen
Watt returnerte fra skaden for sesongåpningen mot Jacksonville Jaguars. I uke 5, mot Kansas City Chiefs under *[[NBC Sunday Night Football]]*, måtte Watt forlate kampen med en skade. Det viste seg senere at han hadde pådratt seg et knebrudd i venstre bein. Han ble operert dagen derpå og var ute resten av sesongen. I løpet av sine fem kamper hadde Watt 11 taklinger og 2 forsvarte pasninger. Til tross for å igjen ha en kort sesong ble han rangert som #84 på NFL Top 100 Players of 2018.

I 2017-sesongen samlet Watt inn rundt $40 millioner til støtte for ofre av orkanen Harvey. Pengene ble samlet inn på nett etter at han selv donerte $100 000. Han kommenterte at denne sesongen "was always about more than football." Watt ble utpekt til Sports Illustrated Sportsperson of the Year i 2017 for sitt veldedighetsarbeid, og ble også utnevnt til Walter Payton NFL Man of the Year.

#### 2018-sesongen
Watt var igjen klar for sesongåpningen, denne gangen mot New England Patriots. Etter å ha gått uten en sack i sesongens to første uker, fikk han tre sacks og åtte taklinger i uke 3, da Texans tapte 27–22 mot New York Giants, hans første sacks siden uke 2 i 2016. Han fulgte det opp med to sacks uken derpå, i en OT-seier mot Indianapolis Colts. Han ble utpekt til AFC Defensive Player of the Month for september etter fem sacks, 30 taklinger og fire fumbles forårsaket. I uke 12 hadde Watt ni takling, 1,5 sacks og en fumble forårsaket i en 34–17 seier over Tennessee Titans, som vant ham tittelen som AFC Defensive Player of the Week. Etter å kun ha hatt 1,5 sacks i sine to forrige sesonger, avsluttet Watt 2018-sesongen med 16 sacks, nummer to i ligaen bak Aaron Donald, og ble utvalgt til All-Pro førstelag for femte gang i sin karriere. Watt ble den andre spilleren til å ha fire sesonger med minst 15 sacks siden ligaen begynte å registrere statistikken i 1982 (Reggie White hadde fem sesonger).

#### 2019-sesongen
I uke 1 mot New Orleans Saints hadde Watt null taklinger og null quarterback hits mens Texans tapte 30–28. Dette var den første gangen i hans 105 kamper at Watt ikke produserte noen taklinger eller quarterback hits. I uke 3 mot Los Angeles Chargers hadde Watt to sacks på Philip Rivers i kampen, som endte 27–20 for Texans. I kampen mot Oakland Raiders i uke 8 revnet Watt en brystmuskel, og var igjen ute for sesongen.

Watt ble plassert på injured reserve 30. oktober. Han ble merket som "DFR" (Designated for Return) 24. desember, og begynte å delta på lagets treninger igjen. Han ble aktivert 31. desember 2019, i forkant av lagets wildcard-kamp mot Buffalo Bills. Watt hadde en sack på Josh Allen i kampen, som endte 22–19 i Texans' favør.

#### 2020-sesongen
Watt fikk sine to første sacks i sesongen på Lamar Jackson da Texans tapte 33–16 mot Baltimore Ravens i uke 2 av -sesongen. I en kamp mot Jacksonville Jaguars den 8. november fikk Watt sin 100. sack, på quarterbacken Jake Luton. Mot Detroit Lions i uke 12 hadde Watt en interception på en pasning fra matthew Stafford som han returnerte 19 yards for en touchdown. Dette var Watts tredje interception returnert for en touchdown og hans første touchdown siden 2014. Texans vant kampen 41–25.

Etter å selv ha bedt om det ble Watt frigitt av Texans 12. februar 2021.

### Arizona Cardinals
#### 2021
Den 1. mars 2021 signerte Watt en 2-årig kontrakt verdt $28 millioner med Arizona Cardinals, med $23 millioner garantert. Selv om Cardinals hadde pensjonert #99 til ære for Marshall Goldberg gav Goldbergs datter Ellen Goldberg Watt tillatelse til å bruke trøyenummeret. Da han spilte mot sitt gamle lag i uke 7 pådro Watt seg en skulderskade i andre kvarter, men ble ikke tatt av banen. Den 27. oktober ble det annonsert at han måtte opereres og dermed stå over resten av sesongen. Den 6. november ble han plassert på injured reserve. Han ble hentet opp til aktiv spillerstall i forkant av Cardinals’ kamp mot Los Angeles Rams i wildcardrunden av sluttspillet.

#### 2022
Til tross for å ha opplevd atrieflimmer den 28. september 2022 hvor han måtte få elektrokonvertering for å få hjertet til å slå regelmessig dagen etter stilte Watt til start i uke 4. Den 27. desember annonserte Watt at han skulle pensjonere seg etter sesongen. I hans siste kamp, mot San Francisco 49ers, hadde Watt to sacks.

Watt avsluttet sesongen med 39 taklinger, 18 for tap, 12,5 sacks og en fumble forårsaket i løpet av 16 kamper.

### Statistikker

#### Seriespill

#### Sluttspill

## Priser og høydepunkter
### NFL

* 5× Pro Bowl (2012, 2013, 2014, 2015, 2018)
* 5× All-Pro førstelag (2012, 2013, 2014, 2015, 2018)
* 3× Associated Press NFL Defensive Player of the Year (2012, 2014, 2015)
* 3× Pro Football Writers Association NFL Defensive Player of the Year (2012, 2014, 2015)
* 3× *[[Sporting News]]* Defensive Player of the Year (2012, 2014, 2015)
* 3× Pro Football Focus Defensive Player of the Year (2012, 2013, 2014)
* 3× Pro Football Focus Best Player of the Year (2012, 2013, 2014)
* 4× Kansas City Committee of 101 AFC Defensive Player of the Year (2012, 2014, 2015, 2018)
* 2× NFL-leder i sacks (2012, 2015)
* AP NFL MVP andreplass (2014)
* Bert Bell Award (2014)
* Walter Payton NFL Man of the Year (2017)
* Pro Bowl Defensive MVP (2014)
* Rangert #5 in the Top 100 Players of 2013
* Rangert #12 in the Top 100 Players of 2014
* Rangert #1 in the Top 100 Players of 2015
* Rangert #3 in the Top 100 Players of 2016
* Rangert #35 in the Top 100 Players of 2017
* Rangert #84 in the Top 100 Players of 2018
* Rangert #12 in the Top 100 Players of 2019
* Rangert #45 in the Top 100 Players of 2020
* Første spiller til å ha flere sesonger med 20+ sacks (2012, 2014)
* 5× PFWA All-NFL Team (2012, 2013, 2014, 2015, 2018)
* 6× AFC Defensive Player of the Month (Sep. 2012, Des. 2012, Sep. 2014, Des. 2014, Nov. 2015, Sep. 2018)

#### Lagrekorder med Houston Texans
* Flest sacks i en karriere (101,0)
* Flest fumbles forårsaket (25) og plukket opp (16) i en karriere

### College
* Lott-troféet (2010)
* Big Ten Champion (2010)
* All-American førstelag, PFW (2010)
* All-Big Ten førstelag (2010)
* 3× Big Ten Defensive Player of the Week (2009–2010)
* Wisconsin Team Co-MVP (2010)

## Personlig liv
Watt spilte ishockey fra han var fire til han var 13 år, og reiste blant annet til Canada og Tyskland for å spille i turneringer. Han sa at han spilte "primarily as a center and was a goal scorer." I tillegg til hvor dyrt det var å spille hockey, måtte Watt eventuelt velge mellom hockey og amerikansk fotball, og valgte sistnevnte.

Da han var undergraduate ved University of Wisconsin-Madison leverte Watt pizzaer for Pizza Hut i Pewaukee.

Den 22. juli 2015 ble Watt utpekt til Vice-President of Power Relations for Reliant. Reliant er en leverandør for elektriske varer, underlagt NRG Energy Inc.

Den 15. februar 2018 annonserte Baylor College of Medicine at Watt skulle få en æresgrad fra deres legeskole. Den 29. mai samme år fikk han graden "Doctor of Humanities in Medicine.

Watt har to yngre brødre, fullback Derek Watt og linebacker T.J. Watt, som begge spiller for Pittsburgh Steelers.

Siden 2016 har Watt vært i et forhold med fotballspilleren Kealia Ohai, og de to ble forlovet i mai 2019. Watt og Ohai giftet seg den 15. februar 2020 i Bahamas. I juni 2022 annonserte paret at de ventet sitt første barn.

Watt ble utpekt til Grand Marshal for Daytona 500 2019. Den 1. februar 2020 var Watt vert under *[[Saturday Night Live]]*.

## Veldedighetsarbeid
Watt er president og grunnlegger av Justin J. Watt Foundation, en veldedig organisasjon som tilbyr fritidsaktiviteter for barn i forskjellige lokalsamfunn for å involvere dem i idrett i et trygt miljø. Veldedighetens selger armbånd og t-skjorter med organisasjonens motto, "Dream Big, Work Hard". Siden lanseringen i 2010 har Watt samlet inn over $1 million. Flesteparten av skolene som er inolvert i programmet ligger i Texas og Wisconsin, men skoler i Alabama, Illinois og California har også fått donasjoner. Watts mor, Connie, er organisasjonens vise-president. Watt og veldedigheten avholder en årlig Charity Classic, Run/Walk, Golf Outing og Tailgate. Charity Classic er en softballkamp avholdt i Constellation Field i Sugar Land hvor Texans-spillere deltar i en kamp og et Home Run Derby, hvor organisasjonen samler inn penger. Den første årlige Charity Classic-kampen ble holdt i 2013, og i 2014 samlet den inn over $435 433 til veldedighet. Den 26. august 2014 ble Watt tildelt Texans Spirit of the Bull Community Award. Den 14. november 2014 ble Watt nominert til NFLs Salute to Service Award, som tildeles en trener, spiller eller eier for deres støtte for landets tjenestemenn og -damer. På grunn av høye tilskuertall i 2014 ble den årlige Charity Classic flyttet til Houston Astros' hjemmebane, Minute Maid Park. I 2015 samlet arrangementet inn over $640 000. I 2017 inviterte Watt Arnold Schwarzenegger og svømmeren Simone Manuel til kampen.

Watt er også kjent for sitt arbeid med barn. Den 2. juli 2011 reiste Berry-familien hjem fra en ferie i Colorado Springs. Foreldrene Joshua og Robin Berry døde i en frontkollisjon, mens ungene Peter og Aaron ble funksjonshemmet. Datteren, Willa, pådro seg mindre skader. Watt møtte ungene under en innsamlingsaksjon og ble godt kjent med dem. Han spilte rullestolbasketball med dem og mimet en rullestol etter en sack i en kamp i 2012, som Watt hadde avtalte med ungene i forkant.

I 2012, etter skolemassakren på Sandy Hook Elementary School, fant Watt ut at noen av de pårørende familiene var i Houston-området. Han inviterte dem til en dag med ham på banen for å kaste ball, og gav dem så signerte klær han hadde brukt i tidligere kamper. I oktober 2015 kledde han seg ut som Batman for å overraske barn ved Texas Children's Hospital for en Halloweenfest.

Han samlet også inn over $37 millioner (han donerte personlige $100 000) for gjenoppbygging etter orkanen Harvey, som var langt over hans mål på $200 000.

Etter skolemassakren på Santa Fe High School 18. mai 2018, hvor åtte elever og to lærere døde, tilbød Watt å betale for bisettelsen av de døde.

## Filmografi

## Referanser


## Eksterne lenker
* 
* 
* 
* 
*  Profil på AZCardinals.com
*  Profil på UWBadgers.com
*  Sports-Reference (college)
*